[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 12.3.2007

COM(2007) 102 τελικό

2005/0037A (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου ενόψει της έκδοσης απόφασης του Ευρωπαϊκού Κοινοβουλίου και του Συμβουλίου όσον αφορά τη θέσπιση, για την περίοδο 2007-2013, του ειδικού προγράμματος «Καταπολέμηση της βίας (ΔΑΦΝΗ III)» στο πλαίσιο του γενικού προγράμματος «Θεμελιώδη δικαιώματα και δικαιοσύνη», για την περίοδο 2007-2013

2005/0037A (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου ενόψει της έκδοσης απόφασης του Ευρωπαϊκού Κοινοβουλίου και του Συμβουλίου όσον αφορά τη θέσπιση, για την περίοδο 2007-2013, του ειδικού προγράμματος «Καταπολέμηση της βίας (ΔΑΦΝΗ III)» στο πλαίσιο του γενικού προγράμματος «Θεμελιώδη δικαιώματα και δικαιοσύνη», για την περίοδο 2007-2013

1. ΙΣΤΟΡΙΚΟ

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM([2006])[230] τελικό – [2005]/[037A]COD): | 24 Μαΐου 2006: (τροποποιημένη πρόταση μετά το διαχωρισμό των προγραμμάτων "Καταπολέμηση της βίας (ΔΑΦΝΗ III) και "Πρόληψη των ναρκωτικών και σχετική ενημέρωση". |

Ημερομηνία γνωμοδότησης της Οικονομικής και Κοινωνικής Επιτροπής: | 19 Ιανουαρίου 2006 |

Ημερομηνία γνωμοδότησης του Ευρωπαϊκού Κοινοβουλίου, σε πρώτη ανάγνωση: | 5 Σεπτεμβρίου 2006 |

Ημερομηνία έκδοσης της κοινής θέσης: | 5 Μαρτίου 2007 |

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Το ΔΑΦΝΗ III είναι ένα πρόγραμμα χρηματοδότησης που διαθέτει 116,85 εκατ. € για την περίοδο 2007-2013 και του οποίου οι στόχοι είναι οι εξής:

Πρόληψη και καταπολέμηση όλων των μορφών βίας στο δημόσιο ή ιδιωτικό τομέα εις βάρος παιδιών, εφήβων και γυναικών μέσω τη λήψης προληπτικών μέτρων και της παροχής υποστήριξης σε θύματα και ομάδες κινδύνου·

Προώθηση διεθνικών ενεργειών που στοχεύουν στη σύσταση πολυτομεακών δικτύων, τη διασφάλιση της ανάπτυξης γνώσεων, την ευαισθητοποίηση του κοινού σχετικά με τη βία και τη μελέτη των φαινομένων που συνδέονται με τη βία, τη διερεύνηση και την αντιμετώπιση των αιτίων που προκαλούν την άσκηση βίας σε όλα τα επίπεδα της κοινωνίας.

3. ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΚΟΙΝΗ ΘΕΣΗ

Η κοινή θέση του Συμβουλίου διατηρεί την ουσία της αρχικής πρότασης της Επιτροπής και λαμβάνει υπόψη τις βασικές τροπολογίες του Ευρωπαϊκού Κοινοβουλίου σε πρώτη ανάγνωση.

Οι συζητήσεις μεταξύ του Κοινοβουλίου, του Συμβουλίου και της Επιτροπής επέτρεψαν τη δημιουργία ενός συμβιβαστικού κειμένου που θεμελιώνει την κοινή θέση του Συμβουλίου. Οι ουσιαστικές διαφορές μεταξύ της κοινής θέσης και της αρχικής πρότασης της Επιτροπής είναι οι εξής:

Τα προγράμματα "ΔΑΦΝΗ III" και "ΠΡΟΛΗΨΗ ΤΩΝ ΝΑΡΚΩΤΙΚΩΝ ΚΑΙ ΣΧΕΤΙΚΗ ΕΝΗΜΕΡΩΣΗ" διαχωρίστηκαν. Ο διαχωρισμός αυτός προτάθηκε από την ίδια την Επιτροπή στην τροποποιημένη της πρόταση της 24ης Μαΐου 2006.

Άρθρα 2 και 3: οι γενικοί και ειδικοί στόχοι του προγράμματος επαναδιατυπώθηκαν, με στόχο να επέλθει μεγαλύτερη σαφήνεια.

Άρθρο 4.β: μία πρόταση στοχοθετημένου σχεδίου θα είναι επιλέξιμη για χρηματοδότηση εφόσον συμμετέχουν τουλάχιστον 2 κράτη μέλη (αντί των 3 κρατών μελών στην αρχική πρόταση της Επιτροπής).

Άρθρο 4.δ: Καταργήθηκε η ειδική μνεία της ευρωπαϊκής ομοσπονδίας για τα παιδιά που έχουν εξαφανισθεί και τα παιδιά που αποτελούν αντικείμενο σεξουαλικής εκμετάλλευσης, ώστε να της χορηγηθεί επιδότηση λειτουργίας.

Άρθρο 10: στον τομέα της επιτροπολογίας, το συμβιβαστικό κείμενο διατηρεί την αρχή της διπλής επιτροπής (επιτροπή διαχείρισης για τη θέσπιση του ετήσιου προγράμματος εργασίας και συμβουλευτική επιτροπή για τα λοιπά θέματα), ενώ η αρχική πρόταση της Επιτροπής δεν προέβλεπε παρά μία συμβουλευτική επιτροπή.

Μία δήλωση του Ευρωπαϊκού Κοινοβουλίου και του Συμβουλίου καλεί την Επιτροπή να εξετάσει τη δυνατότητα μιας πρωτοβουλίας για ένα ευρωπαϊκό έτος κατά της βίας εις βάρος παιδιών, εφήβων και γυναικών.

Έγιναν επίσης δεκτές και άλλες τροπολογίες του Ευρωπαϊκού Κοινοβουλίου σχετικά με συντακτικές τροποποιήσεις που στοχεύουν στη βελτίωση του κειμένου.

4. ΣΥΜΠΕΡΑΣΜΑ

Η Επιτροπή δέχεται την κοινή θέση, που περιλαμβάνει τα βασικά στοιχεία της αρχικής της πρότασης και της τροποποιημένης της πρότασης τής 24ης Μαΐου 2006, καθώς και τις βασικές τροπολογίες που εγκρίθηκαν από το Ευρωπαϊκό Κοινοβούλιο.